ตลาดหุ้นสหรัฐฯบวกกรอบแคบๆ
ตลาดหุ้นสหรัฐฯปิดบวกในกรอบแคบๆ หลังเศรษฐกิจกระเตื้องขึ้นเล็กน้อย ขณะที่ราคาน้ำมันขยับลง หลังจี 7 เรียกร้องชาติผู้ผลิตเพิ่มกำลังการผลิต
30 ส.ค. 2555

ตลาดหุ้นสหรัฐฯปิดบวกในกรอบแคบๆ หลังเศรษฐกิจกระเตื้องขึ้นเล็กน้อย ขณะที่ราคาน้ำมันขยับลง หลังจี 7 เรียกร้องชาติผู้ผลิตเพิ่มกำลังการผลิต  ตลาดหุ้นสหรัฐฯวานนี้(29ส.ค.) ปิดบวกในกรอบแคบๆ ท่ามกลางข้อมูลใหม่ทางเศรษฐกิจ ที่บ่งชี้ถึงทิศทางที่ดีขึ้นเล็กน้อยของเศรษฐกิจอเมริกา       ดัชนีหุ้นดาวโจนส์ เพิ่มขึ้น 4.49 จุด (0.03 เปอร์เซ็นต์) ปิดที่ 13,107.48 จุด แนสแดค เพิ่มขึ้น 4.05 จุด (0.13 เปอร์เซ็นต์) ปิดที่ 3,081.19 จุด เอสแอนด์พี เพิ่มขึ้น 1.19 จุด (0.08 เปอร์เซ็นต์) ปิดที่ 1,410.49 จุด
ขณะที่ราคาน้ำมันขยับลง หลังจี 7 เรียกร้องชาติผู้ผลิตเพิ่มกำลังการผลิต ส่วนวอลล์สตรีท ทรงตัว จากข้อมูลทางเศรษฐกิจของอเมริกา ขณะที่นักลงทุนเฝ้ารอผลประชุมของเฟดในวันศุกร์นี้(31) ส่งผลให้ทองคำ ปิดลบ       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 84 เซนต์ ปิดที่ 95.49 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 4 เซนต์ ปิดที่ 112.54 ดอลลาร์ต่อบาร์เรล